Pedro Joaquín Chamorro Cardenal
Store norske leksikon,Historie,Verdens historie og samtidshistorie,Nord- og Mellom-Amerika,Nicaraguas historie
Pedro Joaquín Chamorro Cardenal var en nicaraguansk politiker og redaktør. Chamorro tilhørte det konservative partiet, og som redaktør for avisen La Prensa var han en av de fremste borgerlige kritikerne av Somoza-regimet. Han var også en av lederne for opposisjonskoalisjonen UDEL fra 1974.
I januar 1978 ble han skutt i Managua etter ordre fra Anastasio Somoza. Chamorro har i ettertid blitt betraktet som en borgerlig martyr og mordet mobiliserte viktige sektorer av borgerskapet mot Somoza.Chamorro var gift med Violeta Barrios de Chamorro. Paret er foreldre til journalisten Carlos Fernando Chamorro, som de siste årene har vært en av Daniel Ortegas sterkeste kritikere. Les mer i Store norske leksikon Nicaraguas historie Nicaraguas politiske system